b"\n_START_ARTICLE_\nEspia, desperta't\n_START_SECTION_\nArgument\n_START_PARAGRAPH_\nL'acci\xc3\xb3 t\xc3\xa9 lloc a Zuric (Su\xc3\xafssa), setembre de 1981._NEWLINE_S\xc3\xa9bastien Graner (Lino Ventura) \xc3\xa9s un agent secret franc\xc3\xa8s del Servei de documentaci\xc3\xb3 exterior i de contra-espionatge (SDECE), ''adormit'' des de fa vuit anys. Dirigeix a Zuric una societat fiduci\xc3\xa0ria i comparteix la vida amb Anna Gretz (Krystyna Janda), jove alemanya professora de literatura comparada, les idees esquerranes de la qual s\xc3\xb3n clarament manifestes._NEWLINE_Un mat\xc3\xad, sent per la r\xc3\xa0dio que un home amb qui hi tenia una cita, Alfred Zimmer, acaba de ser abatut en un tramvia per un comando de les Brigades d'Acci\xc3\xb3 Popular, d'ultra-esquerra amb activitat a Zuric. Rep per correus aquella  mateixa tarda el llibre Vint anys despr\xc3\xa9s d'Alexandre Dumas, marcat a la p\xc3\xa0gina 138, codi que el fa entendre que ha estat \xc2\xab\xc2\xa0despertat\xc2\xa0\xc2\xbb pels seus superiors._NEWLINE_Presentant-se a la cita convinguda, t\xc3\xa9 la sorpresa de ser abordat per un cert Jean-Paul Sort (Michel Piccoli), mestre d'enc\xc3\xa0rrecs en el Consell federal de Berna, que es presenta com el seu oficial. Aquest, molt ben informat sobre el passat de Graner, li demana seguir la pista Zimmer per saber per qui s\xc3\xb3n controlades les Brigades d'Acci\xc3\xb3 Popular._NEWLINE_Preocupat, Graner llan\xc3\xa7a el codi de procediment d'urg\xc3\xa8ncia sota la forma d'una anunci en el Tages Anzeiger. All\xc3\xa0, \xc3\xa9s Chance qui es presenta a la cita\xe2\x80\xa6 Aquest \xc3\xbaltim li  fa comprendre que se l'ha despertat pels contactes d'Anna Gretz amb certs elements de les Brigades d'Acci\xc3\xb3 Popular, repetint-li que treballa per Par\xc3\xads."